محمد البشیر

محمد البشیر (پیدائش 1983ء) ایک شامی انجینئر اور سیاست دان ہیں جو دسمبر 2024ء سے شام کے 70ویں وزیر اعظم کے طور پر خدمات انجام دے رہے ہیں۔ وہ 10 دسمبر سے شام کی عبوری حکومت کی قیادت کر رہے ہیں۔ وہ 13 جنوری 2024ء سے حکومت برائے نجات شام کے وزیر اعظم کے طور پر بھی خدمات انجام دے چکے ہیں۔

 ابتدائی زندگی اور تعلیم 
محمد البشیر سنہ 1983ء میں صوبہ ادلب کے جبل زاویہ علاقے میں واقع گاؤں مشون میں پیدا ہوئے۔ انھوں نے سنہ 2007ء میں جامعہ حلب سے الیکٹریکل انجینئرنگ میں ڈگری حاصل کی۔ انھوں نے سنہ 2011ء میں شامی گیس کمپنی سے منسلک گیس پلانٹ میں پریزیشن انسٹرومینٹیشن ڈپارٹمنٹ کے سربراہ کے طور پر کام کیا۔ شام کی خانہ جنگی شروع ہونے کے بعد وہ الامل تعلیمی ادارے کے ڈائریکٹر بنے، جو جنگ سے متاثرہ بچوں کو تعلیم فراہم کرتا تھا۔ سنہ 2021ء میں انھوں نے جامعہ ادلب سے شریعہ اور حقوق میں ڈگری حاصل کی، اس کے ساتھ ساتھ ایڈمنسٹریٹیو آرگنائزیشن اور پراجیکٹ مینجمنٹ میں سرٹیفیکیشن بھی حاصل کیے۔

 سیاسی زندگی 
وزیر کے طور پر تعینات ہونے سے پہلے محمد البشیر نے حکومت برائے نجات شام کی وزارت اوقاف میں ڈھائی سال تک تعلیم، تربیت و رہنمائی میں امور شریعہ کے ڈائریکٹر کے طور پر خدمات انجام دیں۔ اس کے بعد انھوں نے ترقیاتی اور انسانی امور کی وزارت میں ڈپٹی ڈائریکٹر اور پھر ایسوسی ایشن کے امور کے ڈائریکٹر کے طور پر خدمات انجام دیں۔  سنہ 2022ء اور سنہ 2023ء کے درمیان میں محمد البشیر نے علی کدہ کی کابینہ میں ترقیاتی اور انسانی امور کے وزیر کے طور پر خدمات انجام دیں۔

جنوری 2024ء میں حکومت برائے نجاتِ شام کی مجلس شوریٰ نے محمد البشیر کو وزیر اعظم منتخب کرنے کے حق میں ووٹ دیا۔ محمد البشیر نے ای گورنمنٹ اور سرکاری خدمات کی آٹومیشن کو ترجیح دی، ان کے دور میں ادلب میں تعمیراتی اور انتظامی قوانین میں کئی تبدیلیاں کی گئیں۔ ان کی انتظامیہ نے رئیل اسٹیٹ کی فیسوں میں کمی کی، منصوبہ بندی کے ضوابط میں نرمی کی، اور ادلب شہر کے زوننگ پلان کو وسعت دینے کے لیے مشاورت شروع کی۔ 5 مارچ 2024ء کو ادلب میں ہیئت تحریر الشام (HTS) کے خلاف مظاہروں اور رمضان کے آغاز کے درمیان میں محمد البشیر نے ایسے قیدیوں کو معافی دینے کے حکم نامے پر دستخط کیے جو سنگین جرائم کے مرتکب نہیں ہوئے تھے۔

نومبر 2024ء کے آخر میں تحریر الشام اور دیگر مزاحمتی گروپوں نے شمال مغربی شام پر حملہ شروع کیا، جس کے نتیجے میں حلب پر قبضہ کیا گیا اور شامی نجات حکومت کے زیر کنٹرول علاقوں کی حد میں نمایاں اضافہ ہوا۔ ایک پریس کانفرنس میں، محمد البشیر نے بتایا کہ یہ حملہ بشار کے حکومتی دستوں کے شہریوں پر حملوں کے جواب میں شروع کیا گیا تھا کا ان کا دعویٰ تھا کہ "دسیوں ہزار" شہریوں کی نقل مکانی ہوئی ہے۔ 4 دسمبر 2024ء کو محمد البشیر نے سرکاری دفاتر کو دوبارہ کھولنے کی نگرانی کے لیے حلب کا سفر کیا اور پچھلی حکومت کے ان ملازمین کی تعریف کی جو کام پر واپس آئے تھے۔

9 دسمبر 2024ء کو بشار الاسد سامراج کے خاتمے کے بعد، محمد بشیر کو تحریر الشام کے رہنما ابو محمد جولانی اور سبکدوش ہونے والے شامی وزیر اعظم محمد غازی جلالی سے ملاقات کے بعد ایک عارضی حکومت کی تشکیل کا کام سونپا گیا تاکہ اقتدار کی منتقلی کو ہم آہنگ کیا جا سکے۔ اگلے دن انھیں باضابطہ طور پر یکم مارچ 2025ء تک عارضی حکومت کی سربراہی کا قلمدان سونپا گیا۔

 حوالہ جات 

زمرہ:اکیسویں صدی کے سوری سیاست دان
زمرہ:بقید حیات شخصیات
زمرہ:جامعہ حلب کے فضلا
زمرہ:سوری اسلام پسند
زمرہ:سوری انجینئرز
زمرہ:سوری سنی مسلم
زمرہ:سوریہ کے وزرائے اعظم
زمرہ:محافظہ ادلب کی شخصیات
زمرہ:1983ء کی پیدائشیں
زمرہ:سوری خانہ جنگی میں بشار الاسد حکومت کے مخالف سیاست دان
زمرہ:1984ء کی پیدائشیں
زمرہ:ادلب کی شخصیات
زمرہ:سوری شخصیات
زمرہ:موجودہ قومی حکمران
زمرہ:اکیسویں صدی کے سیاست دان